b'\n_START_ARTICLE_\nPuzzle video revija\n_START_PARAGRAPH_\nPuzzle video revija je rolkarska video revija, ki izhaja \xc5\xa1tirikrat na leto in je bila ustvarjena, da bi prikazala rolkanje v Evropi. Prva \xc5\xa1tevilka je iz\xc5\xa1la leta 1997, sedaj pa so \xc5\xa1tevilke poimenovane po letnih \xc4\x8dasih, od 2004 pa revija izhaja brezpla\xc4\x8dno, vsako \xc5\xa1tevilko je mogo\xc4\x8de tudi prenesti z njihove spletne strani. S \xc5\xa1teilko Winter 2007 so ob deseti obletnici popolnoma obnovili izgled njihovih filmov._NEWLINE_Revijina spletna stran je od leta 2006 postala zelo pomemben del delovanja te video revije, saj na njej sedaj vsakodnevno objavljajo nov video material s celega sveta. Poleg objave novih \xc5\xa1tevilk, so za\xc4\x8deli na svoji strani objavljati tudi stare \xc5\xa1tevilke._NEWLINE_Slovenija je bila v reviji prvi\xc4\x8d prikazana v 21. \xc5\xa1tevilki (turneja evropske Sole-tech ekipe po Sloveniji in Hrva\xc5\xa1ki), od takrat dalje pa lahko slovenske rolkarske kraje vidimo skoraj v vsaki \xc5\xa1tevilki, kot tudi v drugih rolkarskih filmih._NEWLINE_Od njenega pojava je v Evropi nastalo veliko novih rolkarskih video revij, vendar pa je Puzzle \xc5\xa1e vedno edina, ki povezuje celotno Evropo.'